ועדת הכלכלה, כנסת 20, פרוטוקול מספר 563, 2017-07-24 12:00

איתן כבל: בוקר טוב לכם, חודש טוב לכם, צהרים טובים אפשר כבר לומר.

איתן כבל: לפנינו חמישה צווים ותקנות.

איתן כבל: אנחנו נעשה אותם מה יותר מהר.

איתן כבל: אני מבין שיש סעיף אחד שמטריד אתכם, החקלאים, בגלל זה באתם פה עם הרכב חצי מלא, זה העניין של התקנות אני מבין אבל תכף נגיע לזה.

איתן כבל: בואו נתקתק קודם כל את המחלות.

איתן כבל: אז ברשותכם, מי יציג את המחלות?

<שלמה גראזי: אני מנהל השירותים הווטרינריים במשרד החקלאות.

איתן כבל: בבקשה שלמה.

<שלמה גראזי: קצת היסטוריה: בנובמבר 13 תוקנה הפקודה כך שהדבר המשמעותי זה שהחזקה של הפרת הוראה מהותית מהוראות הפקודה שתרמה להתפרצות של מחלה מעבירה את נטל ההוכחה מהמדינה למגדל או לבעלים או למחזיק של בעל החיים.

<שלמה גראזי: זה היה התיקון של הפקודה.

<שלמה גראזי: התיקון היה אמור להיכנס לתוקף ביוני 14, ויחד אתו, עד אז היו אמורות להיות מותקנות תקנות פיצויים כאשר התקנות בעניין היו אמורות לעסוק במספר דברים: להגדיר מה הן ההוראות המהותיות שנכנסות לגדר של הפרה.

<שלמה גראזי: אופן בקשת הבקשה לוועדה שתדון בפיצוים, סדרי העבודה של הוועדה.

<שלמה גראזי: הוראות בעניין שמירת סודיות וניגוד עניינים של משקיף חבר הוועדה וקביעת פיצוי בשיעור חלקי כפי שייקבע בתקנות.

<שלמה גראזי: וכל עוד שלא תוקנו התקנות, השר היה אמור להגיש בקשה לדחיית התחולה בתוקף בצווים שהיום אנחנו דנים בחמישה מהם.

<שלמה גראזי: בשל לוחות הזמנים שבנובמבר 14 הגשנו לראשונה את התקנות לוועדת הכלכלה, דנו פעם אחת בזה.

<שלמה גראזי: אחרי זה היו בחירות ובגלל שלא הושלם ההליך עד לבחירות הגשנו אותם שוב בנובמבר 16.

<שלמה גראזי: עכשיו אנחנו פה ומבקשים הארכה נוספת של חמישה צווים.

<שלמה גראזי: ההארכה תהיה בחצי שנה כמו שאמרו בפקודה אלא אם כן נסכים לתקנות לפני זה, ואז התחולה תהיה לפי המוקדם מבניהם של הצו האחרון.

איתן כבל: שמעת מה שהיא אמרה?

איתן כבל: שזו דחיה רטרואקטיבית.

<שלמה גראזי: אני מבין את הקושי.

<שלמה גראזי: אנחנו - -

איתן כבל: בסדר, אנחנו רגילים מול משרד החקלאות.

<שלמה גראזי: מקבלים בהכנעה את ההערה.

איתן כבל: איך אומרים?

איתן כבל: הצלחתם להרגיל אותנו.

<מירב תורג'מן: אנחנו ביקשנו את עמדת משרד המשפטים בעניין הזה משום - -

איתן כבל: יש כאן נציג משרד המשפטים?

<הגר סלקטר: כו.

<מירב תורג'מן: - - שאישור רטרואקטיבי הוא לא עניין של מה בכך.

איתן כבל: ברוכה הבאה נציגת משרד המשפטים.

איתן כבל: הגר, שיהיה לך בהצלחה.

<מירב תורג'מן: בכל אופן, התקבל אישור משרד המשפטים.

<מירב תורג'מן: אם תרצי לפרט על זה עוד שתי מילים על העניין הזה, אני אשמח אבל בגדול יש אישור.

איתן כבל: אוקי.

איתן כבל: את רוצה להוסיף משהו, הגר?

איתן כבל: לפרוטוקול?

<הגר סלקטר: לא.

<הגר סלקטר: התקבל אישור של המשנה ליועץ המשפטי לממשלה של הניהול בתפקידים מיוחדים - - - הנסיבות המיוחדות במקרה.

איתן כבל: תודה לך.

איתן כבל: ברשותכם, איפה הצווים?

איתן כבל: כל אחד רק יאמר – כן, זה לפני.

<אפרת ורד: אני מהלשכה המשפטית של משרד החקלאות.

<אפרת ורד: "צו מחלות בעלי חיים (דחיית תחילתם של סעיפים 16(ד), 16ב ו-17(ג) לפקודה), התשע"ז - 2017 בתוקף סמכותי לפי סעיף 9(א) לחוק לתיקון פקודת מחלות בעלי חיים (מס' 6), התשע"ד-2013 (להלן - החוק), ובאישור ועדת הכלכלה של הכנסת, אני מצווה לאמור: דחיית מועד 1.

<אפרת ורד: תחילתם של סעיפים 16(ד), 16ב ו-17(ג) לפקודת מחלות בעלי חיים [נוסח חדש], התשמ"ה-1985, כנוסחם בסעיפים 1 עד 3 לחוק, תידחה ליום כ"א בכסלו התשע"ו (3 בדצמבר 2015).

<אפרת ורד: תחילה 2.

<אפרת ורד: תחילתו של צו זה ביום י"ז בסיון התשע"ה (4 ביוני 2015).

<אפרת ורד: "

<מירב תורג'מן: כל צו שמובא בפני הוועדה למעשה דוחה את התחילה בחצי שנה, בשישה חודשים כאשר יום התחילה המבוקש הוא היום שבו פוקעים ששת החודשים שקדמו לאותו צו.

איתן כבל: הערות?

איתן כבל: אני מעלה להצבעה.

איתן כבל: איתן ברושי יצביע במקום איילת נחמיאס ורבין.

איתן כבל: מי בעד ירים את ידו.

איתן כבל: בעד – 2

איתן כבל: נמנעים – אין <צו מחלות בעלי חיים (דחיית תחילתם של סעיפים 16(ד), 16ב ו-17(ג) לפקודה), התשע"ז-2016, אושר.>

איתן כבל: תודה, הצו אושר.